เปโดร มาริโอ อัลบาเรซ

เปโดร มาริโอ อัลบาเรซ อาบรันเต (; เกิดเมื่อวันที่ 2 กุมภาพันธ์ พ.ศ. 2525) หรือที่รู้จักกันในชื่อ มาริโอ เป็นนักฟุตบอลชาวสเปน ปัจจุบันได้ลงเล่นให้กับโปลิศ เทโร ในตำแหน่งกองหลัง

สโมสร
เขาเกิดในเมืองซานตากรุซเดเตเนริเฟซึ่งตั้งอยู่ในแคว้นกานาเรียส ประเทศสเปน มาริโอได้เริ่มเล่นเป็นนักฟุตบอลอาชีพกับอัตเลติโกเดมาดริด โดยเริ่มเล่นในทีมชุดเซ (C) และ ทีมชุดเบ (B) ตามลำดับ ต่อมาในช่วงฤดูร้อน ปี พ.ศ. 2544 เขาได้เซ็นสัญญากับเรอัลบายาโดลิด และทำให้เขาได้เริ่มเล่นในลาลิกา ฤดูกาล 2001–2002 โดยลงเล่นไป 17 นัด และในฤดูกาลถัดมาด้วย

ในลาลิกา ฤดูกาล 2003–2004 มาริโอได้ถูกยืมตัวไปสโมสรฟุตบอลบาร์เซโลนา และได้ลงเล่นเพียง 1 นัดเท่านั้น ซึ่งเป็นนัดที่น่าอับอายของบาร์เซโลนา ซึ่งบุกไปแพ้สโมสรฟุตบอลมาลากา 1–5 เมื่อวันที่ 3 ธันวาคม พ.ศ. 2546El Málaga deja en coma al Barcelona antes del clásico (Málaga leaves Barcelona in a coma before clásico); El Mundo, 4 December 2003  และต่อมา หลังจากที่บายาโดลิดได้ตกชั้นในเดือนมิถุนายน เขาได้กลับไปยังสโมสรฟุตบอลในแคว้นกัสติยาและเลออน และลงเล่น 2 ฤดูกาลในเซกุนดาดิบิซิออน

มาริโอได้เข้าร่วมกับเรเกรอาติโบเดอูเอลบา ใน พ.ศ. 2549 และเป็นส่วนสำคัญที่ช่วยให้สโมสรของแคว้นอันดาลูซิอา จบฤดูกาลได้ด้วยอันดับที่ 8 ในขณะที่เขายังสามารถทำประตูที่ 4 ของการเล่นฟุตบอลของเขา ในวันที่ 5 พฤศจิกายน พ.ศ. 2549 ในนาทีสุดท้าย ทำให้ทีมสามารถเอาชนะฌิมนัสติกดาตาร์ราโกนาไปได้ 2–1Recreativo Huelva 2–1 Gimnastic de Tarragona ; ESPN Soccernet, 5 November 2006

สำหรับฤดูกาล 2007–2008 นั้น มาริโอได้เข้าร่วมทีมกับสโมสรฟุตบอลเฆตาเฟGetafe get Mario from Recreativo; UEFA.com, 18 July 2007 และเริ่มต้นได้ดีในฤดูกาล 2008–09 แต่หลังจากผ่านฤดูกาลที่ 2 ของเขาไป ก็มีปัญหาเรื่องอาการบาดเจ็บทำให้ไม่สามารถลงเล่นได้Mario se despide de la temporada por lesión (Mario says goodbye to season due to injury); Diario AS, 2 October 2010 Mario: "La lesión ha sido lo peor que he tenido en mi vida" (Mario: "The injury has been the worst that has happened in my life"); Marca, 9 March 2011  เมื่อเขารักษาอาการบาดเจ็บแล้ว ได้กลับมาลงเล่นอีกครั้งในฤดูกาล 2010–2011 ซึ่ง 1 ใน 3 ของเกมที่ลงเล่น เป็นนัดที่บุกไปแพ้ให้กับสโมสรฟุตบอลเรอัลมาดริด 0–4 เมื่อวันที่ 10 พฤษภาคม พ.ศ. 2554Madrid make Barca wait ; ESPN Soccernet, 10 May 2011

มาริโอได้ลงเล่นให้กับเรอัลเบติสอยู่เป็นระยะเวลานานพอสมควร โดยเขาได้รับการเซ็นสัญญาแบบฟรีในเดือนมิถุนายน พ.ศ. 2554Ex jugador del Valladolid Mario (Getafe) ficha por el Betis (Ex-Valladolid player Mario (Getafe) signs with Betis) ; ABC, 8 June 2011 Mario vuelve a entrenarse con el resto del grupo (Mario returns to group training); Al Final de la Palmera, 6 November 2012 Mario se fractura el tercio medio de la clavícula (Mario fractures collarbone medial end); Marca, 13 July 2012  และเขาก็ได้ทำประตูแรกและประตูเดียวให้กับ เบร์ดิบลังโกส ในวันที่ 24 กุมภาพันธ์ พ.ศ. 2556Betis 3–0 Málaga: Reencuentro a lo grande con el gol (Betis 3–0 Málaga: Rediscovering scoring ways big time) ; Goal.com, 24 February 2013  แต่ทีมของเขาได้ตกชั้นในฤดูกาล 2012–2013 หลังจากฤดูกาลนั้น เขาก็ได้ออกจากทีมไป

ในปลายเดือนกรกฎาคม พ.ศ. 2556 มาริโอได้เซ็นสัญญา 2 ปีกับสโมสรฟุตบอลบากู ในอาเซอร์ไบจาน พรีเมียร์ลีก หลังจากนั้นก็ได้กลับมาที่สเปน และเล่นให้กับเรอัลซาราโกซา

ในต้นเดือนมีนาคม พ.ศ. 2559 เขาได้เซ็นสัญญาลงเล่นให้กับสโมสรฟุตบอลเอสซีจี เมืองทอง ยูไนเต็ด ในไทยลีก จากนั้นในเดือนกุมภาพันธ์ พ.ศ. 2560 มาริโอได้ย้ายไปร่วมทีมโปลิศ เทโร

 รางวัล 
สเปน ยู16
 ยูฟ่า ยูโรเปียน อันเดอร์-16 แชมเปียนชิพ: 1999

 อ้างอิง 

 แหล่งข้อมูลอื่น 

หมวดหมู่:บุคคลที่เกิดในปี พ.ศ. 2525
หมวดหมู่:บุคคลจากแคว้นกานาเรียส
หมวดหมู่:นักฟุตบอลชาวสเปน
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลเฆตาเฟ
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นในไทยลีก
หมวดหมู่:ผู้เล่นในลาลิกา
หมวดหมู่:กองหลังฟุตบอล